Document ID: /roh_data/filtered/fineweb-2-filterrobots_roh.jsonl.gz/39660

Haveis Vus plans da viadi en gruppa? Nus essan cheu per Vus 365 dis ad onn ed accumpignein Vossa gruppa da tutt'aura. Nus gidein era bugen d'organisar in program dil di persunal cun dar tips e tradir tratgs locals.
Sper mintga purschida anfleis Vus il formular «Jeu s'interesseschel per...». Vus saveis emplenir il formular, indicar Vossa data giavischada e tarmetter el cumadeivlamein online. Nus contactein Vus aschi spert sco pusseivel!
Impurtont: pli baul che Vus s'annunzieis tier nus e pli tgunsch ch'ei gartegia da reservar Vies termin giavischau.
Suenter la viseta guidada survegnan tut las participontas e tut ils participonts ina cartina dil guid cun ina colligiaziun ni in code QR per il questiunari online. Nus savessen bugen, sche nossa purschida, il cuoz ed il prezi han tuccau il gust da nies publicum.
Engraziel fetg a tut quellas e quels che separticipeschan e che dattan a nus in resun aviert e critic.
Link www.umfrageonline.ch/s/mira-cultura